Diari Oficial de la Generalitat Valenciana


Sumari del DOGV 8223, del 30-01-2018 (2018/740)

Extracte de la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen subvencions de serveis socials especialitzats de persones majors (centres) per a l'exercici 2018.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8223

Data del DOGV
:   30-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/740


Data del document
:   29-12-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen subvencions de serveis socials especialitzats de persones majors (centres) per a l'exercici 2018. [2018/740]  
BDNS (identif.): 383348.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Persones físiques o jurídiques privades, titulars de centres de serveis socials especialitzats de persones majors, sempre que la seua activitat manque d'ànim lucratiu i disposen d'autorització concedida a l'empara de l'article 47 de la Llei 5/1997, de 25 de juny, de la Generalitat Valenciana, del sistema de Serveis Socials en l'àmbit de la Comunitat Valenciana i de l'Ordre de 4 de febrer de 2005, de la Conselleria de Benestar Social.  
  
Segon. Finalitat  
Finançar el manteniment de centres de serveis socials especialitzats dirigits a atendre necessitats socials específiques en el sector de persones majors.  
  
Tercer. Bases reguladores  
Ordre 8/2015, de 29 de desembre, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió de subvencions en matèria de serveis socials especialitzats de persones majors (DOGV 05.01.2016).  
  
Quart. Import  
S'utilitza el criteri de valoració del cost atenent al criteri preu/plaça/dia:  
a) A les residències de tercera edat el mòdul per a les places residencials serà de fins a 53,30 - per persona al dia.  
b) A centres de dia per a persones majors dependents, el mòdul per a les places de centre de dia serà de fins a 38,00 - per persona al dia.  
  
Cinqué. Termini de presentació de sol·licituds  
El termini serà d'un mes comptat a partir de l'endemà de la publicació d'aquest extracte en el Diari Oficial de la Generalitat Valenciana.  
  
  
València, 29 de desembre de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.